Čē Adamss
Čē Zeks Evertons Freds Adamss (angļu: Ché Zach Everton Fred Adams, dzimis 1996. gada 13. jūlijā) ir Skotijas futbolists, kurš spēlē uzbrucēja pozīcijā un pārstāv Skotijas futbola izlasi. Kopš 2024. gada Adamss pārstāv Itālijas A sērijas komandu Torino. Iepriekš spēlējis Anglijas komandās Oadby Town, Ilkeston, Sheffield United, Birmingham City un Southampton. Skotijas futbola izlases rindās debitējis 2021. gadā. Pārstāvējis izlasi 2020. un 2024. gada Eiropas čempionātā.